Dewa raja

Dewa raja adalah anutan pemujaan "tuhan-raja", atau pendewaan raja dalam pelbagai peradaban purba seperti di Asia Tenggara, Mesir, Maya dan lain-lain.

Kultus dewa raja ini berkembang daripada kedua-dua agama Hindu dan tradisi asli. Ia mengajar bahawa raja ialah seorang pemerintah yang menjadi jelmaan bagi seorang dewa misalnya Siwa atau Wisnu. Konsep ini melihat raja sebagai mempunyai sifat ketuhanan di bumi dalam jiwanya. Ia ini berkait rapat dengan konsep Chakravartin India (raja universal). Dalam politik, ia dilihat sebagai perwajaran pemerintahan raja. Dewa raja diperkenalkan dan digunakan di alam Jawa dan Kemboja purba, di mana binaan seperti Prambanan dan Angkor Wat telah didirikan untuk meraikan peraturan dewa raja di bumi.

Etimologi 
Dalam bahasa Sanskrit istilah deva-raja boleh mempunyai makna yang berbeza seperti "tuhan-raja" atau "raja dewa". Dalam dewa-dewi Hindu, raja dewa sering dikaitkan dengan Siwa, Wisnu, atau Indera. Oleh itu kerajaan fana di bumi mencerminkan kerajaan kayangan bagi dewa-dewi, dan fahaman tersebut menganggap raja sebagai dewa yang hidup di bumi.

Rujukan

Pautan luar 
 Devarāja - The Editors of Encyclopædia Britannica

Hinduisme